OpenLLM-France/wikimedia huggingface dataset:
# Top Girls Fassa Bortolo

El Top Girls Fassa Bortolo (codi UCI: MIC) és un equip ciclista femení italià. Creat al 1994, té categoria UCI Women's Continental Team des del 2020.

## Principals resultats

** Emakumeen Bira: Fabiana Luperini (2006)

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
Del 1998 al 2015 l'equip va participar en la Copa del món. Abans de la temporada 2006 no hi havia classificació per equips, i es mostra la millor ciclista en la classificació individual.
A partir del 2016, l'UCI Women's WorldTour va substituir la copa del món

## Composició de l'equip

2017 :
2018 :
2019 :
2020 :
2021 :
2022 :
2023 :
2024 :

## Referències

* ↑ Rànquings a la pàgina de l'UCI

## Enllaços externs

* Web oficial
* Plantilles i resultats a cyclebase.nl
* Plantilles i resultats a procyclingstats.com
# (4183) Cuno

(4183) Cuno és un asteroide pertanyent als asteroides Apol·lo descobert el 5 de juny de 1959 per Cuno Hoffmeister des de l'Observatori Boyden de Bloemfontein, República de Sud-àfrica.
Cuno es va designar inicialment com 1959 LM. Més tard, el 1991, va ser anomenat en honor del descobridor.
Cuno està situat a una distància mitjana de 1,982 ua del Sol, i pot acostar-se fins a 0,7247 ua i allunyar-se fins a 3,24 ua. La seva excentricitat és 0,6344 i la inclinació orbital 6,708 graus. Empra 1.019 dies a completar una òrbita al voltant del Sol.
Cuno és un asteroide proper a la Terra que forma part del grup dels asteroides potencialment perillosos.
La magnitud absoluta de Cuno és 14,4 i el període de rotació de 3,56 hores. Està assignat al tipus espectral Sq de la classificació SMASSII.

## Referències

* 1 2 3 4 5 6 7 8 «JPL Small-Body Database». [Consulta: 7 novembre 2023].
* ↑ Afirmat a: Minor Planet Center Database.
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=4183.
* 1 2 3 4 5 6 «JPL Small-Body Database». [Consulta: 31 gener 2024].
* ↑ Schmadel, Lutz D.. Springer. Dictionary of Minor Planet Names (4183) Cuno (en anglès), 2003. ISBN 978-3-540-29925-7 [Consulta: 16 maig 2021].
* ↑ «(4183) Cuno» (en anglés). Jet Propulsion Laboratory. [Consulta: 16 maig 2021].
# Get Up

«Get Up» és el setzè senzill de la banda estatunidenca R.E.M., el quart i darrer extret de l'àlbum Green, però només als Estats Units.
Michael Stipe va compondre la cançó pensant en Mike Mills, ja que durant les sessions d'enregistrament de l'àlbum anava a dormir tard, i així és com el despertaria per tornar a treballar. Tanmateix, Mills no es va donar mai per al·ludit fins en un concert de finals dels 1990, quan Stipe va presentar la cançó explicant que parlava de Mills.
El videoclip de la cançó va ser creat pel cineasta Eric Darnell, que en aquell moment era recent graduat del programa d'animació experimental CalArts.
# Clavis Mathematicae

Clavis Mathematicae (la clau per a la matemàtica) que és el nom abreujat d'Arithmeticae en numeris et Speciebus institut ... quasi clavis mathematicae est, conegut comunament com a Clavis mathematicae, és un llibre de matemàtica publicat l'any 1631 per William Oughtred.
Es tracta d'un manual de menys de 100 pàgines que l'autor havia utilitzat per l'ensenyament per a un dels seus alumnes (Lord William Howard, fill del comte d'Arundel). No és un text fàcil d'entendre i comprèn gran part del coneixement sobre aritmètica i àlgebra del seu temps.
Malgrat la seva format condensada, el llibre ràpidament va atreure l'interès dels col·legues matemàtics de Oughtred. En el moment en la segona edició de l'obra,1658,la reputació de l'autor s'havia fonamentat dins la comunitat dels científics europeus.
En el seu Clavis mathematicae, Oughtred descriu el sistema hindú-àrab de notació matemàtica, exposa la teoria de les fraccions decimals, i inclou una discussió detallada d'àlgebra. Al llarg de l'obra, que incorpora una sèrie d'anotacions taquigràfiques matemàtiques que havia concebut com una forma de denotar potències, relacions, proporcions, i similars.
Si bé gran part de taquigrafia matemàtica de Oughtred va ser rebutjada pels lectors per ser massa complicada, dos dels seus símbols- "X" per a la multiplicació i "::" per la proporció, han passat a convertir-se en part de la taquigrafia matemàtica universal juntament amb els de matemàtic contemporani i científic Thomas Harriot (1530-1621). Encara que Oughtred utilitza la notació π com un dels seus símbols, el seu ús només significava el perímetre d'un cercle, no la relació entre el perímetre i el diàmetre.

## Referències

* enyclopedia.com
* britannica.com
# Solitudo Criophori

Solitudo Criophori és una característica d'albedo a la superfície de Mercuri, localitzada amb el sistema de coordenades planetocèntriques a 0 ° latitud N i 230 ° longitud E. El nom va ser aprovat per la UAI l'any 1976 i fa referència a una característica d'albedo del quadrangle Eminescu (H-9).

## Referències

* ↑ "Solitudo Criophori". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Mapa de Mercuri». Google Mercury.
# Brazos Valles

Brazos Valles és una formació geològica de tipus vallis a la superfície de Mart, localitzada amb el sistema de coordenades planetocèntriques a -2.69 ° latitud N i 21.49 ° longitud E, que fa 387.51 km de diàmetre. El nom va ser aprovat per la UAI l'any 1982 i fa referència a un riu a Texas, EUA.

## Referències

* ↑ "Brazos Valles". Gazetteer of Planetary Nomenclature. USGS Astrogeology Research Program. (anglès)
* ↑ National Geographic Society. National Geographic Atlas of the World, 1970 (i altres edicions).

## Enllaços externs

* «Localitzador d'estructures astrogeològiques». Google Mars.
# 1078
## Esdeveniments
### Resta del món

* Formulació d'una prova ontològica de l'existència de Déu per Anselm de Canterbury.

## Naixements
### Països Catalans

* Ermengol V d'Urgell, comte d'Urgell a Mollerussa
# Casa Guarrissa

La casa Guarrissa és un edifici de Móra d'Ebre (Ribera d'Ebre) inclòs a l'Inventari del Patrimoni Arquitectònic de Catalunya. Està situada dins del nucli urbà de la vila de Móra d'Ebre, dins dels límits del nucli antic i formant cantonada entre el carrer de la Barca i la plaça de Baix.

## Descripció

És un edifici cantoner de planta rectangular, amb la coberta de teula de quatre vessants i distribuït en planta baixa, pis i golfes. La façana principal presenta un portal d'accés rectangular emmarcat amb carreus de pedra, amb la llinda plana gravada amb la inscripció "YLLOMBART ANY 1762" i uns motius decoratius que emmarquen altres inscripcions de difícil interpretació. A cada banda hi ha dues finestres rectangulars, amb els emmarcaments arrebossats. Les obertures del pis són rectangulars i tenen sortida a balcons exempts amb les llosanes motllurades. Una cornisa horitzontal separa aquestes dues plantes del nivell de les golfes. Aquestes presenten una galeria d'arcs de mig punt amb les línies d'imposta motllurades. La façana lateral, orientada a la plaça, presenta una tribuna poligonal al pis, amb simples obertures rectangulars, de la mateixa manera que la resta del parament. La construcció està arrebossada i pintada.
A la llinda de la porta es pot apreciar incisa una inscripció amb l'any 1762.

## Referències

* 1 2 3 4 «Casa Guarrissa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Casa Guarrissa». Mapa de recursos culturals. Diputació de Tarragona.
# Abalos Colles

Abalos Colles és un grup de turons del quadrangle Mare Boreum de Mart, situat amb les coordenades planetocèntriques a 78.78 ° latitud N i 293.39 ° longitud O. Té 235.83 de diàmetre i va rebre el nom d'un tret albedo a 72 ° N, 70 ° O. El nom va ser aprovat per la UAI el 2003. El terme "Colles" és utilitzat per turons petits o knobs.

## Referències

* ↑ "Abalos Colles". Gazetteer of Planetary Nomenclature. USGS Astrogeology Research Program. (anglès)
* ↑ Antoniadi, E.M.. Hermann et Cie. Map of albedo features of Mars, (plates 2-5), in La Planéte Mars, 1930.
* ↑ «Descriptor Terms (Feature Types)» (en anglés).
# Romil·la

Romil·la fou la primera comtessa consort de Barcelona, esposa del comte Berà.
Una filla de Guillem I de Tolosa tenia el nom de Romil·la, però la seva mare és desconeguda. Si fou la mateixa Romil·la esposa de Berà, com sembla molt probable, hauria de ser del segon matrimoni de Guillem amb Guitburga, i llavors Berà hauria de ser necessàriament del primer matrimoni, ja que la seva dona havia de ser més jove. En tot cas, això implicaria que Berà es va casar amb la seva germanastra (cosa que no era excepcional a l'època). Però, com que el successor de fet (encara no hi havia dret hereditari) de Guillem fou el fill Bernat (dit Bernat de Septimània) fill de la segona dona, la incògnita hi persisteix. De fet, Berà semblava destinat a ser el successor quan va caure en desgràcia el 820 donant pas a Bernat i Gaucelm, fills del segon matrimoni i del patit contrari a Berà i, per tant, no hi ha una clara contradicció: si Berà fos fill de la segona dona, Romil·la no seria la seva esposa sinó una dama d'una altra família, però llavors l'enfrontament entre els bàndols de Berà i de Bernat-Gaucelm no s'explicaria.
No es coneix la data de la seva mort. Apareix esmentada en la fundació del monestir de Nostra Senyora d'Alet.

## Referències

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
* Abadal, Els primers comtes catalans.
# The Sidewinder Sleeps Tonite

«The Sidewinder Sleeps Tonite» és el vint-i-dosè senzill de la banda estatunidenca R.E.M., el tercer extret de l'àlbum Automatic for the People, l'1 de febrer de 1993 per Warner Bros. Records.
Posteriorment va ser inclosa en la seva compilació de grans èxits In Time: The Best of R.E.M. 1988–2003 (2003). Malgrat la bona recepció del tema, la banda mai l'ha interpretat en directe perquè consideren que no és adequada pel seu estat d'ànim.
El títol complet de la cançó no està inclòs en la lletra de la cançó, només parcialment sidewinder sleeps en un parell de versos. Sidewinder és un dels noms amb que es coneix un tipus d'escurçó de la família dels crotalins que habita al sud-oest dels Estats Units, però també un estil antic de telèfon i també una bomba d'aire per matalassos inflables. Tots tres significats es mesclen en un joc de paraules que aporta una gran confusió en el significat de la lletra, i de fet, els membres de la banda no han acabat mai d'explicar-ne el significat complet.
El videoclip va ser dirigit pel cineasta i fotògraf Kevin Kerslake, produït per Tina Silvey i Line Postmyr, i editat per Robert Duffy, tot i que sovint s'acredita erròniament a Peter Care com a director del videoclip. Va ser publicat el febrer de 1993.

## Llista de cançons

Totes les cançons foren escrites i compostes per Bill Berry, Michael Stipe, Peter Buck i Mike Mills, excepte les indicades.

## Referències

* ↑ «R.E.M. Take Pop Heaven to Motel Hell on ‘The Sidewinder Sleeps Tonite’» (en anglès). Diffuser.fm. [Consulta: 28 agost 2024].
* ↑ «Early 1900s Western Telephone Wall Phone» (en anglès). ebth.com. [Consulta: 1r setembre 2024].
* ↑ «REM song is most misheard» (en anglès). The Telegraph, 21-09-2010. [Consulta: 1r setembre 2024].
* ↑ Peacock, Tim. «‘The Sidewinder Sleeps Tonite’» (en anglès). UDiscoverMusic.com, 06-10-2023. [Consulta: 5 setembre 2024].
* ↑ «The Sidewinder Sleeps Tonite» (en anglès). SongFacts.com. [Consulta: 5 setembre 2024].
# Refugium botanicum: or figures and descriptions from living specimens, of little known or new plants of botanical interest

Refugium botanicum: or figures and descriptions from living specimens, of little known or new plants of botanical interest (abreujat Refug. Bot.) va ser una col·lecció de llibres amb il·lustracions i descripcions botàniques que constaven de cinc volums publicats entre 1869 i 1882.

## Referències

* ↑ «'Refugium botanicum : or figures and descriptions from living specimens, of little known or new plants of botanical interest» (en anglès). [Consulta: 15 setembre 2021].
# Els jugadors d'escacs (Eakins)

Els jugadors d'escacs, és una pintura a l'oli sobre fusta de Thomas Eakins realitzada el 1876. Es conserva en el Museu Metropolità d'Art a Nova York des de l'any 1881 quan va sere donada por el propi pintor.

## Descripció

El quadre de la pintura presenta una situació complexa, dos amics del pare del pintor es troben participant e] una partida d'escacs i estan observats amb molta atenció, pel pare del propi pintor, Benjamin. El pintor va fer honor al seu pare amb una inscripció a la taula on diu:«El fill de Benjamin Eakins va pintar això el 76».

## Referències

* 1 2 «Notice du tableau» (en anglès). Metropolitan Museum of Art. [Consulta: 6 juny 2017].
* ↑ Echiquiers d'encre.
# Rima Birt

Rima Birt és una estructura geològica del tipus rima a la superfície de la Lluna, situada amb el sistema de coordenades planetocèntriques a -20.65 ° de latitud N i -9.12 ° de longitud E. Fa un diàmetre de 54.18 km. El nom va ser fet oficial per la UAI l'any 1964 i fa referència al proper cràter Birt.

## Referències

* ↑ "Rima Birt". Gazetteer of Planetary Nomenclature. USGS Astrogeology Research Program. (anglès)
* ↑ Arthur, D. W. G. i altres. Communications of the Lunar and Planetary Laboratory. The System of Lunar Craters, Quadrants I, II, III, IV. vol. 2, no. 30, 1963: vol. 3, no. 40, 1964: vol. 3, no. 50, 1965: vol. 5, no. 70, 1966..
# 1094

El 1094 (MXCIV) fou un any comú començat en diumenge del calendari julià.

## Esdeveniments

* Expansió d'un joc de pilota xutada amb els peus al Japó.
* Rodrigo Díaz de Vivar conquereix València.

## Naixements
### Països Catalans

* Bernat Umbert, bisbe de Girona
# Església de Sant Bartomeu (Riba-roja d'Ebre)

Sant Bartomeu és un església a la plaça d'Espanya, al centre la població de Riba-roja d'Ebre (Ribera d'Ebre) catalogada a l'Inventari del Patrimoni Arquitectònic de Catalunya. És una obra del mestre d'obres reusenc Josep Llagostera.

## Arquitectura

Temple de tres naus de planta basilical i absis poligonal. A l'interior, la nau està coberta per una volta de canó amb llunetes molt alta, mentre que el creuer presenta un cimbori vuitavat. El transsepte està acabat amb absidioles també poligonals, cobertes amb volta de creueria. Els arcs torals de la nau central descansen sobre pilars, al voltant dels quals hi ha grups de dos pilastres amb capitells corintis. Des dels pilars també arranquen els arcs de mig punt de les capelles, que estan cobertes amb volta de creueria. La part de l'absis queda coberta amb una volta de quart d'esfera de forma apetxinada. Als peus del temple hi ha el cor, sostingut per un arc carpanell. La il·luminació natural de la nau es fa a través de xicotetes finestres quadrangulars situades sobre les voltes de les capelles i el cimbori, així com per una rosassa. Al centre del frontis hi ha una portalada a manera de retaule, oberta en arc de mig punt. Este queda presidit per dos columnes per costat, de capitells corintis, que sostenen la cornisa del segon nivell, on hi ha una fornícula amb el sant custodiada per angelets i motius vegetals. A la clau del portal hi ha inscrita la data 1772, sobre el qual hi ha una creu templera. A banda i banda del portal hi ha dos pilastres que suporten una cornisa, des d'on arranca la voluta central. En un extrem sobresurt el campanar, de planta quadrangular i dos nivells, delimitats per una cornisa. Cadascun dels costats presenta una pilastra amb capitells de cares humanes, entre els quals hi ha, a l'alçada del segon nivell, finestres d'arc de mig punt. Queda rematat amb balustrada. El parament dels murs és de carreus escairats a la façana i als angles i de paredat comú revestit amb arrebossat a la resta.

## Història

Els hospitalers varen bastir una nova església parroquial el 1772, amb la creu de Malta a la façana. Abans de la Guerra Civil, la torre tenia dos cossos, el superior, també quadrangular, tenia una vistosa cúpula. L'altar major, que era barroc, ha sofert diverses modificacions. Actualment, en fusta, trobem el Crist Crucificat, Santa Madrona i Sant Bartomeu, que tenia a la dreta a Sant Pere i a l'esquerra a Sant Pau, la mateixa distribució que hi havia a la façana.

## Referències

* ↑ López Daufí, Antoni. Guia d'arquitectura de la Demarcació de l'Ebre. Tortosa: Col·legi d'Arquitectes de Catalunya, Demarcació de l'Ebre, 2002, p. 17. ISBN 8488258623.
* 1 2 «Església de Sant Bertomeu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Església de Sant Bertomeu». Mapa de recursos culturals. Diputació de Tarragona.
# Alpheus Colles

Alpheus Colles és un grup de turons del quadrangle Hellas de Mart, situat amb les coordenades planetocèntriques a -34.4 ° latitud N i 66.5 ° longitud E. Té 633.03 de diàmetre i va rebre el nom d'un tret albedo a 45 ° S, 292 ° O. El nom va ser aprovat per la UAI el 1985. El terme "Colles" és utilitzat per turons petits o knobs.

## Referències

* ↑ "Alpheus Colles". Gazetteer of Planetary Nomenclature. USGS Astrogeology Research Program. (anglès)
* ↑ G. and C. Merriam Co. Springfield, Mass.. Webster's New Geographical Dictionary, 1972, 1977..
* ↑ «Descriptor Terms (Feature Types)» (en anglés).
# Adriana Maldonado López

Adriana Maldonado López (Pamplona, 9 de gener de 1990) és una política navarresa que va ser triada com a membre del Parlament Europeu en les eleccions europees de 2019. Va formar part de la Comissió per al Mercat Interior i Protecció al Consumidor i també de la Comissió d'Indústria, Recerca i Energia.

## Biografia

Nascuda el 1990, a Pamplona. És llicenciada en Administració i Direcció d'Empreses per la Universitat Pública de Navarra, dos màsters, un en Economia Internacional i un altre en la Unió Europea i està especialitzada en consultoria fiscal. És membre de l'executiva del Partit Socialista de Navarra, i va ser-ne la secretària de Política Europea i Internacional.
El 2019 va entrar al Parlament Europeu com a eurodiputada. Entre la seva activitat parlamentària va destacar la proposició per a un marc global per al joc en línia.

## Referències

* ↑ «Lista de los 54 eurodiputados elegidos este domingo en España». La Vanguardia, 26-05-2019. [Consulta: 8 juny 2019].
* ↑ «PSN-PSOE | Adriana Maldonado López» (en castellà). [Consulta: 18 setembre 2020].
* ↑ «Adriana Maldonado» (en castellà). El HuffPost. Arxivat de l'original el 31 de octubre de 2020. [Consulta: 18 setembre 2020].
* ↑ «Adriana Maldonado (PSOE) lleva al Parlamento Europeo la posibilidad de establecer un marco regulador global para el juego online» (en castellà). InfoPlay. [Consulta: 18 setembre 2020].
# Francesc Monné i Casanovas

Francesc Monné i Casanovas, Quico, o Quico d'Olesa (Olesa de Montserrat, 12 de setembre del 1882 - 1932) va ser un músic i compositor català.

## Biografia

Pertanyia a una família eminentment artística: el seu pare Agustí Monné i Batallé (n. 1850) i els seus oncles Fèlix (n. 1840) i Feliu (1864-1935), així com els seus cosins Agustí (1873-1939) i Josep Monné i Dinarés (1878-1954) -fills d'en Fèlix- i Andreu Monné i Duran (1890-1935) -fill d'en Feliu- van ser músics. De jove, en Francesc ja va destacar com a pianista, i oferia actuacions al cafè del seu pare. Organitzà el "Cor Montserrat" i, pels primers anys del segle xx integrà el "Terceto Montserrat", un grup format per Francesc Monné al piano i els cantants Joan Coca (baríton) i Miquel Vaqué (tenor). Tocà a l'orquestrina quasi familiar Nois d'Olesa, i en escindir-se aquesta el 1916, quan una part dels integrants se'n van anar per formar La Moderna Orquesta Nois o també Els Nois d'Olesa a seques (cosa que portà uns i altres als tribunals pels drets al nom), Quico Monné dirigí l'antiga formació, més endavant també anomenada Orquestra Nois d'Olesa Monné. El conjunt actuà igualment amb el nom The Blanc Jazz.
En Francesc Monné compongué un gran nombre de peces de ball, cinc sardanes i algunes obres de música sacra. El seu fons de partitures va ser donat a la Unió Excursionista de Catalunya d'Olesa de Montserrat. Comprèn adaptacions per a piano, per a veu i piano, acompanyaments per a cor, música religiosa i altres.

## Obres

* El ascensor, schotisch
* Los boers, schotisch per a piano
* Los chinos, schotisch per a piano
* La mariposa, polca per a piano
* Missa Festiva, per a orquestra
* Dos Ofertoris fúnebres per a piano
* Los polacos, schotisch per a piano
* La reforma, polca per a piano
* Tio Nel·lo, vals jota
* La zalamera, polca per a piano
* Músiques de La Passió
* Cuplets diversos

### Sardanes

* Baixant de Puigventós, enregistrada
* Ballem-la tots
* La gitaneta, enregistrada
* Nadalenca
* Tots promesos, enregistrada

### Enregistraments

* 1 2 3 Cobla Vila d'Olesa. Els balls d'envelat a Olesa. Primers del segle XX. Barcelona: Audiovisuals de Sarrià, 2013.
* ↑ Cobla Els Montgrins. Sardanes a Olesa. 25è aniversari d'Olesa Sardanista. Barcelona: Audiovisuals de Sarrià, 1998.
* ↑ Cobla Vila d'Olesa. Sardanes a Olesa 4: 10è. aniversari. Barcelona: Audiovisuals de Sarrià, 2002.
* ↑ Cobla Vila d'Olesa. Sardanes a Olesa. Barcelona: Audiovisuals de Sarrià, 1997.

## Referències

* ↑ «Llista de sardanes de Francesc Monné, al web "Boig per la sardana"». [Consulta: 6 juny 2017].
# Rima Cardanus

Rima Cardanus és una estructura geològica del tipus rima a la superfície de la Lluna, situada amb el sistema de coordenades planetocèntriques a 13.23 ° de latitud N i -68.53 ° de longitud E. Fa un diàmetre de 221.93 km. El nom va ser fet oficial per la UAI l'any 1964 i fa referència al proper cràter Cardanus.

## Referències

* ↑ "Rima Cardanus". Gazetteer of Planetary Nomenclature. USGS Astrogeology Research Program. (anglès)
* ↑ Arthur, D. W. G. i altres. Communications of the Lunar and Planetary Laboratory. The System of Lunar Craters, Quadrants I, II, III, IV. vol. 2, no. 30, 1963: vol. 3, no. 40, 1964: vol. 3, no. 50, 1965: vol. 5, no. 70, 1966..
# 1099
## Esdeveniments

* 6 de gener - Aquisgrà, Sacre Imperi Romanogermànic: Enric, fill menor d'Enric IV és coronat rei associat de Germània.
* 13 de gener - Maarat, Califat Fatimita: en el marc de la Primera Croada, els croats destrueixen Maarat.
* Califat Fatimita: els croats capturen Jerusalem
* Palestina: fundació del Regne de Jerusalem

## Necrològiques

* 10 de juliol, València: Rodrigo Díaz de Vivar, conegut com El Cid, aventurer castellà.
* 7 de setembre: Majd al-Mulk, visir seljúcida.
# Cal Colom (Ribera d'Ondara)

Cal Colom és una obra del poble de Llindars, al municipi de Ribera d'Ondara (Segarra) inclosa a l'Inventari del Patrimoni Arquitectònic de Catalunya.

## Descripció

Edifici de planta quadrada i integrat dins del nucli urbà del poble. Es tracta d'un edifici estructurat en planta baixa, primer pis i golfes amb coberta exterior a una vessant. A la façana principal és on trobem totes les obertures de la casa, restant la façana lateral completament paredada. La porta d'accés està constituïda per un portal d'arc de mig punt adovellat i presenta un treball incís a la clau d'arc amb data "ANI/1745/A 3/ABRIL". Al primer pis hi ha dos finestres integrades amb un tram parament fet amb carreus i que presenten un treball motllurat a la seva represa.

## Història

La casa de Cal Colom va ser catalogada com a patrimoni de béns immobles amb la hipòtesi de ser la casa originària de la família de Cristòfol Colom.

## Referències

* 1 2 «Cal Colom». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].